b'\n_START_ARTICLE_\nSacrosancta\n_START_SECTION_\nOzadje\n_START_PARAGRAPH_\nKonstan\xc5\xa1ki koncil sta sklicala kralj Sigismund in Janez XXIII. (koncilsko-pizanski pape\xc5\xbe), da bi odpravil zahodni razkol, ki je pohuj\xc5\xa1eval kr\xc5\xa1\xc4\x8danstvo \xc5\xbee od 1378. Poleg odprave razkola se je koncil ukvarjal z obnovo Cerkve\xc2\xa0\xc2\xbbin capite et in membris\xc2\xab\xc2\xa0(\xc2\xbbv glavi in v udih\xc2\xab), kakor tudi z odpravo herezij. Obsodba Jana Husa in usmrtitev s se\xc5\xbeigom na grmadi, kakor tudi sam odlok\xc2\xa0\xc2\xbbHaec Sancta\xc2\xab\xc2\xa0oziroma\xc2\xa0\xc2\xbbSacrosancta\xc2\xab\xc2\xa0izzvenita kot resna gro\xc5\xbenja trmastim pape\xc5\xbeem, da bodo tudi oni podobno kon\xc4\x8dali, \xc4\x8de bodo obsojeni kot zakrknjeni heretiki in razkolniki. Zdi se, da je gro\xc5\xbenja dosegla svoj cilj._NEWLINE_Sacrosancta oziroma Heac Sancta razgla\xc5\xa1a, da Konstan\xc5\xa1ki koncil prejema svojo oblast neposredno od Kristusa in da je njegova veljava vi\xc5\xa1ja celo od pape\xc5\xbeeve. Verjetno je, da ta odlok nastal pod vplivom konciliarizma; vendar pa ne moremo spregledati, da je nastal tudi po sili razmer, ko so kr\xc5\xa1\xc4\x8danstvu vladali trije pape\xc5\xbei, ki so vsi menili, da so pravi nasledniki apostola Petra. Poleg tega pa je s koncila pobegnil pape\xc5\xbe Janez XXIII. in tako hotel onemogo\xc4\x8diti njegovo nadaljevanje. To je pa prepre\xc4\x8dil svetorimski kralj oziroma cesar, kakor tudi koncilski o\xc4\x8detje, ki so menili, da je to edini na\xc4\x8din za obnovitev kr\xc5\xa1\xc4\x8danske sloge._NEWLINE_Za ohranitev obnovitvenega duha in nadzora nad pape\xc5\xbeem je koncil izdal \xc5\xa1e odlok\xc2\xa0\xc2\xbbFrequens\xc2\xab.'